जागो सोने वालो, वक्‍त अब जाने लगा

आज तुमको जगाने कोई आया है

ज़िन्दगी में किसी की सुनी न सुनी

तुम्‍हें वचन सुनाने कोई आया है ।

1. जब दिन का उजाला बढ़ने लगा

गफलत में पड़े क्‍यों सोने लगे,

हर दम कोई तुमको जगाने आया है

कभी जाग उठे फिर सोने लगे

ऐसों को नतीजा कुछ न मिले

तुम्‍हें याद दिलाने कोई आया है ।

2. दुनियाँ में तुमने पाप किए

अपने लिए मौत कमाई है

फिर मन की शांति पाने में

यूं सारी उम्र गंवाई है

मरने से पहले ज़रा सुन लो

तुम्‍हें मौत से बचाने कोई आया है।

3. आ जाओ यीशु के कदमों में

छोड़ो ये दुनिया की बातें

जो न माने मिट जाते हैं

जो बच जाते जीवन पाते

ऐसा न समय फिर आए कभी

तुम्‍हें जीवन दिलाने कोई आया है ।