तेरे दिल में मुझको जगह मिली,

मेरा दिल पुकारे मसीह-मसीह,

तेरा प्‍यार है मेरी ज़िन्दगी

मेरी ज़िन्दगी है मेरा मसीह ।

1. मैं अँधेरी राह पर हो लिया,

मैं गुनाह की वादी में खो गया,

तेरी आँख मुझ पे लगी रही,

मेरे पास आई सलामती ।

2. मैं गुनाह के हाथ बिका हुआ

यह सच है कि मैं था मरा हुआ,

तूने मेरी मौत कबूल की,

मुझे बख्‍श दी तूने ज़िन्दगी ।

3. न फिरूंगा अब कही दर-ब-दर,

तू हुआ है खुद मेरा हम-सफर,

मुझे मँजिलें हैं पुकारती,

मैं रहूँगा अब तेरे साथ ही ।